rlitschk/wikidir huggingface dataset:
Franziska Preuß (* 11. März 1994 in Wasserburg am Inn) is en düütsch Biathletin. Tonächst weer Preuß in de Lichtathletik aktiv, kreeg aber in' März 2009 vun hör Öllern en Gutschien för dat Programm „Biathlon erleben“ in Fritz Fischer sien Biathlon-Trainingscamp schunken. In de Folg nehm se up Anraaden vun Fischer in de Pingstferien an dat Stützpunkttraining in Ruhpolding deel. In hör tweet Biathlonsaison 2010/11 seker se sück bi de düütsch Meesterschapen (Klassifizeeren J17) den Titel in' Sprint un doröver herut tweet Plätze sowohl in dat Eenzel as ok mit de Staffel. Sluutend wunn se ok noch de Gesamtwertung vun den Düütschlandpokal 2011 (J17) un keem dordör ok in de C/D Kader vun den Düütschen Skiverband. Hör bitlang gröttsten Erfolge gelungen Preuß in Januar 2012, as se bi de eerst Olympisch Jöögd-Winterspelen dree Gold- un een Sülvermedaille winnen kunn un to de spoodriekste Athletin vun de Wettkämpen wurr. Bi de etwa een Maand later folgen Juniorenweltmeesterschapen in dat finnisch Kontiolahti leep se in' Eenzel up den teihnten un mit de Staffel up den sössten Platz. In' Sprint reck se Platz 36 un in de Verfolgung Rang 29. In' September 2012 seker se sück bi de Düütsch Juniorenmeesterschapen in Oberhof Platz
Bi de IX. Olympisch Spelen 1964 in Innsbruck wurr to’n tweeten Mal en Wettbewarf in’ Biathlon (offiziell Naam: Moderner Winterbiathlon) utdragen. De Wettkämpe funnen an’ 4. Februar in de dicht bi Innsbruck liggen Gemeend Seefeld in Tirol up en Strreck statt, deren Maximalhööcht vun 1356 Metern ü. M. nah negen Kilometern reckt weer. De Gesamtstiegen bedroog 792 Meter, de längste Anstieg ahn Ünnerbreeken führ 96 Meter bargup. As ok all 1960 wurr blots een Biathlonrennen utdragen, de 20-Kilometer-Eenzelwettkamp vun de Mannlüüd. Dorbi recken de Athletin ut de Sowjetunion en Düppelsieg: Wladimir Melanin wunn vör Alexander Priwalow. As olympisch Sportoort wurr Biathlon sowohl vör as ok nah de Olympisch Spelen kontrovers diskuteert. Besünners kritiseert wurr, dat en Fehlschööt mit twee Straafminüten in’t Loopen meest nich uttoglieken weer. Dordör harrn de good Schütten en düütlichen Vördeel tegenöver de best Löpers. Dorgegen full de Rückschau vun den Veranstalter bannig positiv ut, insbesünnere weil de Tall vun de Tokiekers düütlich höhger weer as bi de Olympiapremiere vun disse Disziplin in 1960. Datum: 4. Februar 1964 (Start um 8:30 Uhr) Mit de Startnummer 1 hett de 26-johrige Finne Esko Marttinen den Wettkamp anfungen. In Afständen vun jewiels 30 Sekunnen keemen denn de anner 49 Athleten.
Bi de X. Olympisch Spelen 1968 in Grenoble wurrn twee Wettbewarfen in’ Biathlon utdragen. De funnen in Autrans statt, dat provisorisch upricht Teelstadion befunn sück südwestlich vun dat Dörp. Eerstmals up dat olympisch Programm stunn de Staffelwettbewarf. Datum: 12. Februar 1968, 9:00 Uhr Hööchtünnerscheed: 125 m Totalanstieg: 620 m Maximalanstieg: 58 m Dat Eenzelrennen funn ünner stur Bedingungen statt, denn meest ahn Paus full ieskolt Regen, de de Drapenssekerheit vun de Schütten stark behinnern dee. An’ Start weern 60 Biathleten ut 16 Länner, wobi een dat Rennen ünnerwegens upgeven hett. Veermal weern ut en Entfernung vun 150 m je fiev Schööt mit Armeegewehren aftogeven, liggend nah 3,6 un 12,5 km, stahnd nah 8,5 un 17,4 km. De Teeldörmeter bi dat Liggenscheeten bedroog 25 cm (Binnenkreis 12,5 cm), bi dat Stahndscheeten 45 cm (Binnenkreis 35 cm). Wurr de Butenkreis drapen, kreeg de Deelnehmer een Straafminüüt, wenn de Schööt vullkomen dorneben gung twee Staafminüüt. Olympiasieger Magnar Solberg, de eerstmals an en Biathlon-Wettkamp buterhalv vun Skandinavien antreeden weer, bleev as een vun twee Deelnehmer ahn Fehler. Datum: 15. Februar 1968, 14:00 Uhr Hööchtünnerscheed: 65 m Totalanstieg: 195 m Maximalanstieg: 50 m De Start vun dat Rennen muss wegen dicht Nebel um fieveenhalv Stünn
Arve Ilkka Kinnari (* 13. September 1943 in Gromovo) is en ehmalger finnischer Biathlet. Arve Kinnari reck sien Karrierehööchtpunkt mit de Deelnahm an de Olympisch Winterspelen 1968 in Grenoble, wo he an de Siet vun Juhani Suutarinen, Heikki Flöjt un Kalevi Vähäkylä in dat Staffelrennen ebenso as in dat Eenzel Fievt wurr. Mit twee Fehler, jewiels in dat twee Liggend- und Stahnd-Anslag, un de achtbeste Looptiet, verpass he en Medaille in't Einzel um etwa een Minüüt un twintig Sekunnen. Arve Kinnari in de Datenbank vun Sportsreference.com (engelsch) Resultate bi www.the-sports.org
En Zellwand is en Hüll um de Zellen vun Planten, Bakterien, Swämme, Algen un allerhand Archaeendeerter umto. Se is tohopensett ut Polymere. Deerter un Protozoen hefft keen Zellwänn. De Zellwand liggt buten vun de Zellmembran, de um dat Binnerste vun de Zellen umto sitten deit. De Zellwand gifft Stebigkeit un Schuul un warrt ok as Filter for de Zellen bruukt. En vun de sunnerlichen Upgaven vun de Zellwand is, datt se as „Druckfatt“ bruukt warrt: se sorgt dor for, datt de Zellen nich platzen deit, wenn bi de Osmose Water rinkamen deit. Bi allerhand verscheden Organismen hefft de Zellwänn den lieken Sinn. Se geevt de Zellen sture Stebigkeit un schuult se dor gegen Druck un Stoot mit. Bi Veelzellers maakt se mööglich, en Form up to boen un de to beholen (Morphogenese). De Zellwand kann ok grote, unner Umstänn giftige, Moleküle dor vun afholen, in de Zellen intodringen. Bi de Osmose hölpt se dor mit to, datt dat Milieu stabil blifft un nich to veel Water upnahmen warrt. Se kann ok sülms Water spiekern. Wie de Zellwand tohopenboot is, ehre Form un Egenaard könnt sik verschelen in de unnerscheedlichen Tieden vun dat Zellleven un hangt dor ok vun af, wie
Ribosomen sünd lüttje Eenheiten in de Zellen vun Leevwesen. Se bestaht ut Proteine un Ribonukleinsüern (RNA). Ribosomen gifft dat bi Prokaryoten just so, as bi Eukaryoten. Dor finnt se sik in dat Zellplasma, in de Mitochondern un in de Chloroplasten. Se weert bruukt, um Proteine to produzeern. De Informatschoon, wie dat gahn schall, gifft de Basensequenz vun de DNA. De enkelten Aminosüern weert akraat in de Reege, wie de doren Gene dat vörschrievt, to en Kedenmolekül tohopensett. De mRNA bringt dor de Informatschoon for to de Ribosomen hen. Akraat na düsse Informatschoon, de in de mRNA spiekert is, weert de Aminosüern in en Reege tohopenknütt. Düsse Perzess warrt Translatschoon nömmt, dat heet up Platt: „Oversetten“. De Translatschoon vun de mRNA an dat Ribosom is en zentralen Bestanddeel vun de Proteinbiosynthese un kummt bi all Leevwesen vor. Ribosomen sünd enkelte Köörn mit en Döörmeter vun bi 20 – 25 nm. Se bestaht to twee Delen ut RNA (rRNA) un to een Deel ut Proteine. Bi all Organismen gifft dat twee Unnerenheiten, de sik na de Grötte un de Funktschoon hen verscheelt. Ut‘neen holen weern könnt se dör dat Verholen bi de Sedimentatschoon. Meten warrt dat in „Svedberg“-Eenheiten (S). Bi de Translatschoon
Bi de XI. Olympisch Winterspelen 1972 in Sapporo wurrn twee Wettbewarfen in’ Biathlon utdragen. De 20-Kilometer-Loop wurr, as dat ok plaant weer, an’ 8. Februar 1972 um 09:00 Uhr start, muss aber nah 15 Minüüt afbraken wurrn, wiel de Sicht wegen starken Schneefall nich mehr as 50 Meter bedroog, de Scheetschieven weern immerhen 150 m wiet weg. De Start wurr denn üm 24 Stünn verschaven un de Wettkamp fung an’ 9. Februar 1972 um 09:01 Uhr noch mal an. Dorbi hemm 54 Sportler ut 14 Länner deelnommen, vun de 53 ok in’t Teel keemen. Magnar Solberg kunn sien Titel vun 1968 verteidigen. De 4 × 7,5-Kilometer-Staffelloop fung an’ 11. Februar 1972 um 09:00 Uhr an 13 Mannschapen mit 52 Sportler nehmen an dissen Wettbewarf deel. Vun jeden Sportler mussen twee Scheetprüfungen afleggt wurrn, nah 2,5 km liggend un nah 5 km stahnd. Die wiederen Plätze gungen an de Mannschapen ut Norwegen, Sweden, den USA, Polen, Japan, Rumänien, Italien, dat Vereenigte Königriek, Tschechoslowakei un Frankriek.
Esko Saira (* 14. Juni 1938 in Lemi) is en ehmalger finnisch Biathlet. Saira wunn jewiels en Sülvermedaille mit de 4 x 7,5 km Biathlon-Staffel bi de Olympisch Winterspelen 1972 in Sapporo un de Olympisch Winterspelen 1976 in Innsbruck. Bi de Biathlon-Weltmeesterschapen 1975 wunn he buterdem noch en Bronzemedaille in dat 20-km-Eenzelrennen achter Heikki Ikola un Nikolai Kruglow. "1972 Winter Olympics – Sapporo, Japan – Biathlon" – databaseOlympics.com (afropen an’n 22. November 2015) "1976 Winter Olympics – Innsbruck, Austria – Biathlon" – databaseOlympics.com (afropen an’n 22. November 2015)
Inholtsverteken A B C D E F G H I J K L M N O P Q R S T U V W X Y Z Afghanistan - Ägypten - Albanien - Algerien - Andorra - Angola - Antigua un Barbuda - Äquatoriaal-Guinea - Argentinien - Armenien - Aruba - Aserbaidschan - Äthiopien - Australien Bahamas - Bahrain - Bangladesch - Barbados - Belgien - Belize - Benin - Bermuda - Bhutan - Bolivien - Bosnien-Herzegowina - Botswana - Brasilien - Brunei - Bulgarien - Burkina Faso - Burundi Chile - Volksrepubliek China (Kina/Schina) - Costa Rica (Rieke Küst) Däänmark - Dominica - Dominikaansche Republiek - Dschibuti - Düütschland Ecuador (Ekuador) - El Salvador - Elfenbeenküst - Eritrea - Eestland Fidschi - Finnland - Frankriek Gabun - Gambia - Georgien - Ghana - Gibraltar - Grekenland - Grenada - Gröönland - Guatemala - Guinea - Guinea-Bissau - Guyana Haiti - Honduras Iesland - Indien - Indonesien - Irak - Iran - Irland - Israel - Italien Jamaika - Japan - Jemen - Jordanien Kambodscha - Kamerun - Kanada - Kap Verde - Kasachstan - Katar - Kenia - Kirgisien - Kiribati - Kolumbien - Komoren - Demokraatsche Republiek Kongo
Dit Woort hett noch annere Bedüden: kiek dorför ünner Krüzer (Münt). Een Krüzer is een Oorlogschipp, wat alleen in de See "krüüzt" un sik dor umkieken deit oder Hannelsscheep opbringen deiht. De eersten speziellen Scheepe för disse Opgave geev dat int 19. Johrhunnert. Se harrn al Dampmaschinen, over ok noch Segels. Dat weern de Krüzerkorvetten, un ut de wurrn de Panzerkrüzers, de all meist keen Segels mehr harrn. Üm de Johrhunnertwend hemm sick Lütte un Grote Krüzers entwickelt. Damols wurrn ook de oolen Vorderlader-Kanonens vun moderne Deckgeschütze aflööst. Lütte Krüzer harrn in Düütschland 2500-3500 t Deplacemang un kunn 21-23 Knotens loopen. In'n 1. Weltkrieg wurrn se as Opklärers, Torpedobootafwehrers un Flaggschipp för de eignen Torpedobootverbänn' insett. Se harrn Dampturbinen un kunn all 27 Knotens loopen. An'n Anfang vun de 1920er Johr harrn Krüzers 6000 t Deplacemang un 8 15-cm-Kanonen in Twillingstoorns. Bald geef dat ook Drillingstoorns. In dat Flottenafkamen vun Washington wurr fastleggt, wat Krüzers bit 15 cm Kanonkaliber lichte un mit mehr, as 15,5 cm Sware Krüzers sünd. Na den 2. Weltkrieg wurrn se bloots noch na de Art vun de Wapen indeelt. Hüüt gifft dat bloots noch wenig richtige Artilleriekrüzers, man veel Dwarsmeuhlenkrüzers un Raketenkrüzers.
Plastiden (vun ooldgr. πλαστός plastós „formt“) sünd Organellen in de Zellen vun Planten un Algen. Dat warrt annahmen, datt se sik entwickelt hefft ut Eenzellers, de vörmols sülvstännig ween weern un denn in en Endosymbiose mit frömde Zellen tohopengahn sünd. Se weert unner annern bruukt for de Photosynthese un hefft en egen Genom in Form vun en Zingel (Plastom oder plastidär Genom). Ok egene Ribosomen finnt sik in de Plastiden. Dat sünd de so nömmten „Plastoribosomen“. Ok annere egene Bestanddeele gifft dat in de Plastiden to’n Verdubbeln vun de esoxyribonukleinsüreDNA, for de Transskriptschoon un de Translatschoon. Dat gifft eenfacke Plastiden mit en Dubbelmembran dor umto. Se sünd tostanne kamen bi en eerste Endosymbiose. Un dat gifft ok kumplexe Plastiden, de achternah in en tweede oder drüdde Endosymbiose tostanne kamen sünd un dree oder veer Membrans besitten doot. De eenfacken Plastiden vun de Glaucocystophyceen, Roodalgen, Gröönalgen (Chlorophyta) un Landplanten (Embryophyta) stammt wohrschienlich ut en eerste Endosymbiose. Se gaht up en gemeensamen Vorweser torüch. Dat bedutt, de dree Algengruppen un de Landplanten (Embryophyta) stammt vun en eenzelligen Vorweser, den siene Nakamen sik in’n Loop vun de Evolutschoon in dree Lienen upspleten hefft. De Plastiden vun de Glaucocystophyceen weert Cyanellen nömmt. To’n Sammeln
De Endosymbiontentheorie (ooldgr. ἔνδον endo ‚binnen‘ un συμβίωσις symbiōsis ‚Tohopenleven‘) oder Binnensymbiontentheorie verklaart, wie de Eukaryoten (dör Binnensymbiose) tostanne kamen sünd. Annahmen warrt, datt Vorwesers vun de hüdigen Prokaryoten en Symbiose ingahn sünd un sik dor dör verwannelt hefft. Na düsse Theorie hefft sik Bakterien vun Prokaryoten (unner Umstänn vun Archaeen) upnehmen laten (dör Phagozytose) un denn binnen in düsse Weerten as „Endosymbionten“ oder „Binnensymbionten“ leevt. Later hefft sik de Binnensymbionten to Organellen in de Zellen vun ehre Weerten utspunnen. So sünd denn de Zellen eerst dör de Organellen, de dor in sitten doot, to Eukaryoten wurrn. De Organellen, de ok hüdigendags noch allerhand Kennteken vun Prokaryoten hefft, sünd Mitochondern un Plastiden. Kumplexe Planten, Deerter, un ok de Minschen gifft dat bloß man vunwegen düt Tohopensmölten vun Prokaryoten. Dat gifft avers ok Eukaryoten ohn sockse Organellen. Man dat kann ok doran liggen, datt düsse Zelldeele in den Loop vun de Stammgeschicht achternah wedder verlaren gahn sünd. Eukaryoten ohn düsse Organellen könnt nich Zellaten un nich Photosynthese bedrieven. Andreas Franz Wilhelm Schimper weer 1883 de Eerste, de den Gedanken vun de Binnensymbiontentheorie rutgahn laten hett. He woll dormit verklaren, wie de Chloroplasten tostanne kamen weern. Um 1905 rum is düsse Hypothese
De Ole Borg von Hullnst is en Siedlandborg ut dat 9. Johrhunnert. De Borg hett blots en poor Johrteihnten lang bestahn. De rekunstrueerte Borgwall is vondaag en Butensteed von dat Archäoloogsche Museum Hamborg. De Borg liggt op en Höögd von 10 m över NN üm un bi een Kilometer in’n Süden von Hullnst un en beten mehr as een Kilometer in’n Noordoosten von Makensbrook an dat Westöver (dat linke Över) von de Eest op en sannige Landtung. Güntsied de Eest liggt de Münn von’n Rollbeek. In de Tied vör 1968 weer de Borg as sieden Wall mit en Graven rundrüm in’t Gelänn to sehn. In dat Johr hett de Pächter von dat Grundstück denn anfungen, dor Fischdieken antoleggen. He harr al en groten Deel von de noorden Halv un den Westdeel von de Anlaag inebent, as en Reddungsgravung anlopen is. Dat Gelänn is dorför dröögleggt worrn. Von den olen Wall weren blots noch 40 Meter intakt, de dokmenteert warrn kunnen. To de Tied weren blots noch en Stück Wall in’n Süüdosten un en Stück Graven in’n Süden nableven, an de de Anlaag genauer ünnersöcht warrn kunn. De Gravungen weren swoor, von wegen, dat jümmer wedder Grundwater indrungen is un ok
Heikki Johannes Ikola (* 9. September 1947 in Jurva) is en ehmalger finnisch Biathlet. Tosommen mit sien Landsmann Juhani Suutarinen kunn he in de 1970er- un fröhen 1980er-Johren mit de domineeren sowjeetsch Biathleten mithollen. Bi de Olympisch Winterspelen 1972 wunn he mit de finnisch 4 x 7,5 km-Staffel (bestahnd ut Esko Saira, Juhani Suutarinen un Mauri Röppänen) de Sülvermedaille. 1975 wurr he Weltmeester mit de Staffel as ok in’n Eenzel över 20 Kilometer (vör den Russen Nikolai Kruglow un sien Landsmann Esko Saira). Den Titel in’n Eenzel kunn he nochmals 1977 (vör Sigleif Johansen un Alexander Tichonow) as ok 1981 (ditmal vör Frank Ullrich un Erkki Antila) winnen. 1980 weer he todem Fahnendräger för dat finnisch Team bi de Olympisch Winterspelen, hett dor aber kien Medaille wunnen. 1975 weer he Sportler vun dat Johr in Finnland. Nah sien aktiv Loopbahn weer he ünner annern af 1994 Kommentator för den finnischen Senner Yleisradio. Dorför weer he ok Trainer vun dat finnisch Biathlon-Team. Heikki Ikola in de Datenbank vun Sports-Reference (engelsch) Database Olympics (engelsch)
Springbank is en Whisky–Brenneree op dat Halfeiland Kintyre, Schottland. Se höört blangen Glen Scotia to de letzen Brennereen in dat Whiskyrebeet Campbeltown, in de dat fröher mol dörtig Destillen geven hett. En drüdde Brenneree (Glengyle) is 2004 apen maakt worrn. De Bowarken vun de Destille sünd in de schottischen Denkmollisten in de Kategorie B inordent. De Brenneree is 1828 dör de Familie Reid grünnt worrn. Se weer de veerteihnte Destille, de in Campbeltown dokumenteert worrn is. De Lizenz to’n Brennen hebbt se 1837 kregen, as de Destill in’n Besitt vun de Fmailie Mitchell gahn is. Se is bit vundaag unafhangig. As 1920 in de USA de Prohibitschoon anfüng, harrnok de Brennereen in Schottland düchtig to lieden, vunwegen dat veel weniger Whisky verköfft warrn künn. En groten Deel vun de dormoligen Brennereen in de Stadt hebbt opgeven müsst un jemehrn Bedrief in de Johren dorna instellt. In de Johren vun 1926 bit 1935 weer ok Springbank stilleggt. Siet August 2006 warrt de Brenneree Springbank vun Stuart Robertson leidt. Springbank tellt to dat schottische Whiskyrebeet Campbeltown un betütt dat Water för de Produkschoon ut den Crosshills Loch – jüst so, as de annern beiden Destillen in de Stadt. De Brenneree hett en
Achterdiek (hoochdüütsch Achterdeich) is en Dörp in de Gemeen Stell in’n Landkreis Horborg, Neddersassen. Achterdiek liggt in de Masch von de Elv, aver nich wied weg von’n Rand na de Geest. An’t Süüdoostenn von Achterdiek doot de Diekgraven von Gehrden her un de Ashuser Möhlenbeek von Ashusen her tohoopfleten. De Ashuser Möhlenbeek flütt denn dör Achterdiek na Noordwesten un münnt dor in de Seev. De Naveröörd sünd Wuhlenborg, Rosenweid un Flegenbarg in’n Noorden, Hoopt un Stöckt in’n Noordoosten, Winsen un Gehrden in’n Süüdoosten, Ashusen in’n Süden, Stell in’n Westen un Hössen mit Herrndiek in’n Noordwesten. De Oort kummt 1661 toeerst in dat Parrnser Karkbook vör. In dat 19. Johrhunnert hett de Oort noch to Hoopt höört, is later aver en egene Gemeen worrn. De Oort hett vör 1885 to de Vaagdie Neeland-Over in dat Amt Horborg tohöört. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. De Oort is 1968 Deel von de Gemeen Stell worrn. 1981 is dör en Verdrag mit de Gemeen Winsen de Grenz twüschen Achterdiek un Ashusen afännert worrn. Achterdiek is evangeelsch-luthersch präägt un höört to dat Kaspel von de Marien-Kark in Winsen. Een enkelt Huus von Achterdiek
Höll betekent Höll, in de Religion en Oort, an den de Seelen von Sünners na’n Dood lieden mööt, Höll, Oort in de Gemeen Vosshusen in’n Landkreis Horborg, Neddersassen. Höll oder Hoell is de Familiennaam von Barbara Höll (* 1957), düütsche Politikerin, Gregor Höll (1911–1999), öösterriekschen Wintersportler, Grete Hoell (1909–1986), düütsche Wedderständlerin un Kommunistin, Hartmut Höll (* 1952), düütschen Pianist, Joachim Hoell (* 1966), düütschen Schriever un Speelbaas, Johann Höll (1930–2017), öösterriekschen Politiker, Karl Höll (1901–1997), düütschen Chemiker, Margarete Hoell (1909–1986), düütsche Kommunistin un Wedderständlerin, Rudolf Höll (* 1911), öösterriekschen Bobfohrer, Rudolf Höll (* 1936), düütschen Geoloog, Werner Höll (1898–1984), düütschen Maler, Holtsnieder un Kunstkritiker, Wolfram Höll (* 1986), düütschen Schriever, Dramatiker un Speelbaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Höll is en Oort in de Gemeen Vosshusen in’n Landkreis Horborg, Neddersassen. De Naveröörd sünd Ilsdörp in’n Noorden, Swiersdörp in’n Noordoosten, Sieversen un Langenrehm in’n Oosten, Ems in’n Süüdoosten, Raad un Ömbüddel in’n Süden, Eversen un de Eversche Heid in’n Süüdwesten, Grauen in’n Westen un Arsdörp in’n Noordwesten. De Höll as Oort is eerst in dat 20. Johrhunnert anleggt worrn. Vörher weer dat en Heidrebeed. 1856 is in de Höll – an’n Süüdrand von de Ilsdörper Feldmark hen na Ömbüddel un Eversen – en Aaskuhl anleggt worrn. Besünners in de Tied von’n Tweten Weltkrieg sünd denn aver – jüst as in de Eversche Heid – veel Lüüd ut Hamborg as Utbummte na de Höll tagen. Höll weer toeerst en Floornaam. En annern Naam för dat Rebeed weer Rachheid. Ut Rachheide is in dat Hoochdüütsche dör en Leesfehler later de Naam Bachheide worrn, de för den Oort bruukt warrt. Na’n Tweten Weltkrieg hett Erich Voß, de in’n Krieg ut Bosselbeek totagen weer, en Snakenfarm opmaakt, de he bet 1962 bedreven hett. De Oort hett al von öllers bi Ilsdörp mit bihöört. De Oort is an’n 1. Juli 1972 as Deel von de Gemeen Ilsdörp mit de Gemeenreform in Neddersassen an
Otto Wachs is de Naam von Otto Wachs (1874–1941), düütschen Verwaltungsbeamten, Otto Wachs (1909–1998), düütschen Banker, Manager un Segler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Oostmoor (hoochdüütsch Ostmoor) is en Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi un is vondaag mit Buxthu tohoopwussen. In’n Westen von Buxthu liggt de Oort Westmoor. De Oort liggt in dat Randmoor von de Masch an de Elv, nich wied af von de Geestkant. Na Noorden to liggt Oolland. In’n Noordoosten liggt dat Naturschuulrebeed Moor bi Buxthu. De Naveröörd sünd Hogendannen, Weid, Finkenriek un Rübk in’n Noordoosten, Vosshusen in’n Oosten, Ketzendörp, Öbergünn un Imbeek in’n Süüdoosten, Eindörp in’n Süüdwesten, de Lümbörger Schanz, de Brillenborg, de Sanneree, Ellerbrook un Ooldklooster in’n Westen un Buxthu in’n Noordwesten. Oostmoor is as Moorkolonie anleggt worrn. De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn. De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen. Oostmoor is evangeelsch-luthersch präägt un höört to dat Kaspel von de Petrus-Kark in Buxthu. För de Kathoolschen is de St.-Maria-Kark in Buxthu tostännig. Na Süüdwesten slütt sik an de Hüüs
Mauri Uolevi Röppänen (* 19. Januar 1946 in Outokumpu) is en ehmalger finnisch Biathlet un Scheetsportler. Bi de Biathlon-Weltmeesterschapen 1969 wunn he mit de finnisch 4 x 7,5 km Biathlon-Staffel, to de ok Kalevi Vähäkylä, Mauno Peltonen un Esko Marttinen hörrn deen, de Bronzemedaille. 1971 keem he bi de Weltmeesterschapen in’n Eenzel up den 8. Platz Röppänen wunn en Sülvermedaille mit 4 x 7,5 km Biathlon-Staffel bi de Olympisch Winterspelen 1972 in Sapporo an de Siet vun Esko Saira, Juhani Suutarinen un Heikki Ikola. As Scheetsportler nehm he an de Olympisch Sömmerspelen 1980 un 1984 deel, bi de he as best Platzeeren en veerten Platz recken dee. 1986 wurr he todem Weltmeester und wunn ok noch Sülver un Bronzemedaillen. "1972 Winter Olympics – Sapporo, Japan – Biathlon" – databaseOlympics.com (afropen an’n 25. November 2015) Mauri Röppänen in de Datenbank vun Sportsreference (engelsch)
Johann Friedrich Dirks (* 9. Februar 1874 in Emden; † an'n 31. Määrt 1949 in sien Heimatstadt) weer Journalist un en benöömde plattdüütse Dichtersmann. Sien Texten weren to 'n groten Deel verstreit in vele Dagbladen, Tiedschriften, Anthologien un Kalenner. 1903 is en Book vun em rutkomen: „Struukwark. Riemels un Vertellsels“, un 1960 de Band „Heimat am Meer“. Eerst in 't Jahr 2000 keem dat grote Wark „Well weet, waar 't gaud för is“ rut, daar harr Jan Koenen woll all dat tohoop stellt, wat Johann Friedrich Dirks schreven hett. Dirks sien Theaterstück „Raadsheer Hero Thiemen“ overtüügt de Minschen ok hüütodaags noch, wat he vertellt sünd Smuckstücken vun de plattdüütsche Literatur, un sien Gedichten sitten vull van Romantik, so as de Lesers dat geern hebben. De Johann-Friedrich-Dirks-Pries sall dat Erinnern an de Dichtersmann waak hollen un sall togliek anregen, sük maal wedder mit Dirks sien verwunnerlik modern Schrievwark to befaten. List vun plattdüütschen Schrievers Helmut Dirks (Hrsg.): Johann Friedrich Dirks: Well weet, waar ’t gaud fär is – literarisches Werk eines ostfriesischen Poeten. Verlag Soltau-Kurier-Norden, 2002, ISBN 3-928327-62-3. Normdaten: GND: 1034713361 (OGND, AKS) | VIAF: 49683293 | Wikipedia-Personensöök